als_Latn dik_Latn sag_Latn
Prishtinë, 18 dhjetor 2014 – Dogana e Kosovës, ka konfiskuar 98 aparate të lojërave të fatit dhe tri ruletë, dhe se konfiskimi i pajisjeve ka ndodhë për shkak se subjekti ka dështuar në kryerjen e pagesë së akcizës sipas normave të caktuar me vendimin e qeverisë.
Në një njoftim për media thuhet se aparatet e tjerë të cilët janë konfiskuar gjatë aksioneve të ndryshme në periudhën 2011-2014 i janë nënshtruar procesit të asgjësimit meqenëse janë plotësuar të gjitha kushtet ligjore për asgjësim. Numri total prej 1282 copë i është nënshtruar asgjësimit. Asgjësimi i fundit ka ndodhur në muajin prill 2014 ku janë asgjësuar mbi 300 aparate, ndërsa ketë herë numri i tyre ishte më i madh.
“Në aspektin e mbledhjes së taksës së akcizës trendët aktuale tregojnë qartë viti fiskal do të përmbyllet me rritje në krahasim me vitin e kaluar, gjithmonë fal përkushtimit të oficerëve doganor në mbledhjen e saktë dhe luftimin e kontrabandës. Vetëm nga akciza në lojëra fati gjatë kësaj periudhe janë grumbulluar afërt 12 milion euro. Në përgjithësi të hyrat e mbledhura nga Dogana e Kosovës deri në fund të vitit do të jenë të hyrat rekord që nga themelimi i Doganës”, thuhet në njoftimin e Doganës së Kosovës.
Sipas njoftimit deri tani dogana ka mbledhur 833 milion euro 4% (35milion euro) më shumë se viti i kaluar. /KI/
als_Latn als_Latn als_Latn als_Latn